ดิฉันอายุ 23 ปีค่ะแต่ไม่ค่อยมีอารมณ์ทางเลยเป็นแบบนี้มาประมาณ2ปีละค่ะ ไม่ใช่เป็นเพราะแฟนไม่กระตุ้นนะคะ แต่ไม่ว่าจะวิธีไหนมันก็รู้สึกเฉยๆนะค่ะ อยากทราบว่าเป็นเพราะอะไร มียาที่ช่วยรักษาหรือเปล่ารู้สึกเหมือนตัวเองผิดปกติยังไงไม่รู้ค่ะอยากทำนะคะแต่อารมณ์มันแทบไม่มี ขอคำปรึกษาด้วยนะคะ
สวัสดีครับ สำหรับการไร้อารมณ์ทางเพศของผู้หญิง(Frigidity) คือการที่ร่างกายไม่มีการตอบสนองทางเพศ ไม่ว่าจะถูกกระตุ้นทางกาย หรือจิตใจ หรือการถูกกระตุ้นโดนผู้อื่นโดยจะส่งผลให้ไม่มีเลือดคั่งที่อวัยวะเพศ ไม่มีน้ำหล่อลื่นช่องคลอด ไม่ถึงจุดสุดยอด สาเหตุคือ 1.ไม่มีความต้องการทางเพศ(Hypoactive sexual desire) คือไม่มีความคิดที่ต้องการมีเพศสัมพันธ์ 2.Fragidity คือร่างกายไม่มีการตอบสนองต่ออารมณ์ทางเพศเช่น ไม่มีน้ำหล่อลื่นช่องคลอด 3.ไม่สามารถถึงจุดสุดยอดทางเพศ(Orgastic dysfunction) คือผู้หญิงมีอารมณ์ทางเพศ มีการตอบสนองทางร่างกายปกติ แต่ไม่ถึงจุดสุดยอดของความสุขเวลาร่วมเพศ โดยสิ่งเหล่านี้มักมีสาเหตุเช่น ความเจ็ดปวดขณะมีเพศสัมพันธ์(Dyspareunia) มีปัญหาความผิดปกติที่อวัยเพศภายนอกเช่นบาดแผล ช่องคลอดเช่นภาวะหดกดเกร็งช่องคลอด ช่องคลอดอักเสบ มดลูกเช่นเยื่อบุมดลูกเจริญผิดที่ ก้อนเนื้อในอุ้งเชิงกราน นอกจากนี้ยังมีสาเหตุอื่นๆคือ การใช้ยาบางประเภท เช่น ยาคุมกำเนิด ยาลดความดันโลหิต โรคเบาหวาน การขาดฮอร์โมน Estrogen นอกจากนี้ยังมีสาเหตุด้านจิตใจ เช่น ความกลัว ความวิตกกังวล ประสบการณ์ทางเพศในวัยเด็ก ทัศนคติต่อการมีเพศสัมพันธ์ด้านลบ ความรู้สึกผิดต่อการมีเพศสัมพันธ์ แนะนำให้รับการตรวจเพิ่มเติม เพื่อหาสาเหตุทางกาย นอกจากนี้อาจจำเป็นต้องปรึกษาจิตแพทย์ เกี่ยวกับปัญหาความรู้สึกทางเพศครับ